Donald Trump në Ohajo, premton të rikthejë unitetin në vend
Presidenti i zgjedhur Donald Trump ishte në Sinsinati të Ohajos për një takim mirënjohjeje me përkrahësit e tij
Presidenti i zgjedhur Donald Trump u shkëput për pak nga puna e tranzicionit dhe u takua me përkrahës dje në Sinsinati të Ohajos. Mijëra vetë ishin mbledhur në tubim për ta pritur zotin Trump. Vizita në Ohajo ishte e para në një seri aktivitetesh që ka planifikuar presidenti i zgjedhur Trump në qytete të ndryshme amerikane për të falenderuar për mbështetjen e tyre. Por në takimin e djeshëm zoti Trump pohoi se amerikanët janë ende të përçarë lidhur me rezultatin e zgjedhjeve dhe çfarë mund të sinjalizojë ky rezultat: Megjithëse i fitoi zgjedhjet dhe fushata ka përfunduar, presidenti i zgjedhur Donald Trump doli përsëri para përkrahësve për t’i siguruar se do t’i mbajë premtimet që u ka bërë: Tubimi u zhvillua pak pasi kompania Carrier njoftoi se nuk do të transferojë rreth 1 mijë vende pune në Meksikë, pasi zoti Trump u takua me drejtues të saj. Veprimi i tij vlerësohet nga votuesja Heidi Morris: Por kishte edhe kritikë të zotit Trump të mbledhur përjashta, të cilët përfaqësojnë gjysmën e popullsisë që nuk e mbështet presidentin e zgjedhur. Shumë prej tyre i presin me frikë zhvillimet që do të vijnë pas inaugurimit të tij. Zoti Trump foli për përçarjen e thellë në opinionin publik: Përkrahësja Irene McNulty ka besim tek zoti Trump: Por protestuesja Winnie Boal mendon ndryshe: Dhe në radhët e përkrahësve, adhurimi nuk mungonte. Zoti Trump njoftoi në tubim se ka zgjedhur Gjeneralin në pension James Mattis për Sekretar të Mbrojtjes. Tubimi i djeshëm i ngjante një aktiviteti për fushatë, por për përkrahësit vizita e presidentit të zgjedhur në Ohajo ishte një thirrje për ndihmë dhe mbështetje që ai të përmbushë axhendën ambicioze që i siguroi fitoren në zgjedhje.